শেয়ার বাজারে ইনভেস্টের নামে কোটি টাকার প্রতারণা

সাকিল মুস্তাক, সল্টলেক: শেয়ার বাজারে (Share Market) টাকা ইনভেস্ট (Invest) করে দেওয়ার নাম করে কোটি টাকার প্রতারণা। অভিযুক্তকে গ্রেফতার করল বিধাননগর সাইবার ক্রাইম থানার পুলিশ (Bidhannagar Cyber ​​Crime Police Station)। জগদ্দল কিসন জেয়সাওয়াল নামে যুবককে গ্রেফতার করে পুলিশ। আজ ধৃতকে বিধাননগর আদালতে (Bidhannagar court) তোলা হয়।

পুলিশ সূত্রে খবর, ২০২৪ এর এপ্রিল মাসে সল্টলেকে এক বাসিন্দা বিধাননগর সাইবার ক্রাইম থানায় অভিযোগ করেন যে, শেয়ার বাজারে টাকা ইনভেস্ট করে লাভবান হবে বলে এক ব্যক্তি ফোন করে। এরপর ধাপে ধাপে কোটি টাকা অনলাইনে পাঠায়।

আরও পড়ুন: মণিপুরে CRP, BSF, ITBP’র অভিযানে বিপুল অস্ত্র ভাণ্ডার সহ বিস্ফোরক উদ্ধার

এরপর শেয়ার বাজার থেকে টাকা না পেয়ে প্রতারিত হয়েছেন বুঝে বিধাননগর সাইবার ক্রাইম থানায় অভিযোগ দায়ের করেন সল্টলেকে বাসিন্দা ওই ব্যক্তি। এরপর পুলিশ তদন্তে নেমে শুক্রবার রাতে জগদ্দল এলাকা থেকে কিষন জাসওয়াল নামে এক যুবককে গ্রেফতার করে। আজ তাকে বিধাননগর আদালতে তোলা হয়।